
2022 թվականին Եվրասիական տնտեսական հանձնաժողովի որոշումների նախագծերի կարգավորիչ ազդեցության գնահատումն անցկացնելու մոնիթորինգի մասին

Ի գիտություն ընդունելով 2022 թվականին Եվրասիական տնտեսական հանձնաժողովի որոշումների նախագծերի կարգավորիչ ազդեցության գնահատումն անցկացնելու մոնիթորինգի վերաբերյալ ամենամյա հաշվետվության մասին, ձեռնարկատիրական գործունեություն վարելու պայմանների վրա Եվրասիական տնտեսական միության մարմինների նորմատիվ իրավական բնույթ ունեցող ակտերի փաստացի ազդեցության գնահատման մեխանիզմի ներդրման մասին եւ Եվրասիական տնտեսական միության շրջանակներում այն միջազգային պայմանագրերի նախագծերի, որոնք կարող են ազդեցություն ունենալ ձեռնարկատիրական գործունեություն վարելու պայմանների վրա, կարգավորիչ ազդեցության գնահատման ընթացակարգ Եվրասիական տնտեսական միությունում անցկացնելու համար իրավական հիմք ձեւավորելու մասին Եվրասիական տնտեսական հանձնաժողովի տեղեկատվությունը՝ Եվրասիական տնտեսական բարձրագույն խորհրդի 2020 թվականի դեկտեմբերի 11-ի թիվ 12 որոշմամբ հաստատված՝ մինչեւ 2025 թվականը եվրասիական տնտեսական ինտեգրման զարգացման ռազմավարական ուղղությունների II բաժնի 9.1.6 եւ 9.1.15 ենթակետերի իրագործման շրջանակներում՝
1.	Եվրասիական տնտեսական հանձնաժողովին՝ շարունակել աշխատանքը՝
Եվրասիական տնտեսական հանձնաժողովի որոշումների նախագծերի կարգավորիչ ազդեցության գնահատումն անցկացնելու ընթացակարգի կատարելագործման ուղղությամբ.
Եվրասիական տնտեսական հանձնաժողովի ընդունած որոշումների փաստացի ազդեցության գնահատման մեխանիզմի ներդրման ուղղությամբ.
Եվրասիական տնտեսական միության շրջանակներում այն միջազգային պայմանագրերի նախագծերի, որոնք կարող են ազդեցություն ունենալ ձեռնարկատիրական գործունեություն վարելու պայմանների վրա, կարգավորիչ ազդեցության գնահատման ընթացակարգ Եվրասիական տնտեսական միությունում անցկացնելու համար իրավական հիմք ձեւավորելու ուղղությամբ։
[bookmark: _GoBack]2.	Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից։

Եվրասիական միջկառավարական խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

